उसने मुझे बताया कि शाम करीब पांच बजे वह अपनी परिचित महिला व उसके पति से काम के सिलसिले में मिलने उनके घर पहुंचा था। जैसे ही वह महिला के घर के दरवाजे पर पहुंचा तो देखा एक व्यक्ति जिसकी मूछें हैं माथे पर टीका था छोटे बाल थे, चश्मा पहने था। वह अर्धनग्न हालत में महिला के घर से कपड़े पहनते हुए भाग रहा था। उसने महिला के चीखने की आवाज सुनकर उस व्यक्ति को पकड़ने का प्रयास किया, तो वह धक्का देकर भाग निकला। तभी पुलिस पहुंची और उसे झूठे आधारों पर पकड़कर थाने ले आई। जबकि पीड़िता ने पुलिस को दिए अपने बयानों में बताया था कि उसके साथ किसी चंद्रमोहन दुबे नाम के व्यक्ति ने दुष्कर्म किया है।